На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Нишког симфонијског оркестра за 2019. годину, број: 322 од 13.04.2020. године, који је Одлуком број: XXXIV-352-1 od 04.05.2020. године, усвојио Управни одбор Установе.

II Решење доставити установи Нишки симфонијски оркестар, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Нишког симфонијског оркестра, на својој седници 04.05.2020. године, донео је Одлукy број : XXXIV – 352-1 којом усваја Извештај о раду и пословању Нишког симфонијског оркестра за 2019. годину, број: 322 од 13.04.2020. године и доставио га Секретаријату за културу и информисање на даље поступање.

Према оцени Управног одбора активности установе Нишки симфонијски оркестар у 2019.години одвијале су се према предвиђеном плану и програму.Нишки симфонијски оркестар у протеклој години одржао је 34 концерата и то 19 премијерних у оквиру концертне сезоне, 2 премијерна на Нишким музичким свечаностима, 11 педагошких концерата, један Свечани концерт добродошлице поводом реализације међународне вежбе под називом „Србија 2019“, на позив Градоначелника Града Ниша, и један концерт на позив Агенције „Еуроконцерт“ у Палати музике у Барселони.

Концерте је у 2019.години укупно посетило 10 000 посетилаца.

Нишки симфонијски оркестар финансира се средствима одобреним из буџета Града Ниша. Мањим делом оркестар се финансира из сопствених прихода.Од 43 запослена у Сектору Оркестра је 38 извршилаца.

Око 70 % музичара користи своје сопствене инструменте. На име њихове амортизације не добијају никакву надокнаду. Овај проблем повлачи се већ годинама, али до данас није нађено решење. Многи од инструмената у личној својини су дотрајали, па би многе инструменте требало ставити ван употребе и набавити нове оркестарске инструменте. Просторије нишког симфонијског оркестра су недовољне и неусловне за обављање делетности.Због недостатка магацинског простора, инструменти у власништву оркестра, чувају се на бини, a због недостатка гардеробног простора, музичари су приморани да долазе од куће у радној гардероби (фраковима или у дугачким хаљинама). Пробе се одржавају на концертном подијуму, што захтева стално померање пултова, клавира и столица, због чега се инвентар уништава.

Имајући у виду да је Извештај о раду и пословању Нишког симфонијског оркестра за 2019. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Александра Радосављевић